CELEX: C2006/096/11
Language: da
Date: 2006-04-22 00:00:00
Title: Sag C-99/06: Anmodning om præjudiciel afgørelse forelagt ved kendelse afsagt den  7. februar 2006  af Oberlandesgericht Stuttgart i sagen Raiffeisenbank Mutlangen eG. mod Roland Schabel, øvrige procesdeltagere: 1. Präsident des Landgerichts Unkel, 2. Bezirksrevisor Stiglmair

22.4.2006   
            
            
               DA
            
            
               Den Europæiske Unions Tidende
            
            
               C 96/6
            
         Anmodning om præjudiciel afgørelse forelagt ved kendelse afsagt den 7. februar 2006 af Oberlandesgericht Stuttgart i sagen Raiffeisenbank Mutlangen eG. mod Roland Schabel, øvrige procesdeltagere: 1. Präsident des Landgerichts Unkel, 2. Bezirksrevisor Stiglmair
   (Sag C-99/06)
   (2006/C 96/11)
   Processprog: tysk
   Ved kendelse afsagt den 7. februar 2006, indgået til Domstolens Justitskontor den 21. februar 2006, har Oberlandesgericht Stuttgart i sagen Raiffeisenbank Mutlangen eG. mod Roland Schabel, øvrige procesdeltagere: 1. Präsident des Landgerichts Unkel, 2. Bezirksrevisor Stiglmair, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal Rådets direktiv 69/335/EØF af 17. juli 1969 om kapitaltilførselsafgifter som ændret ved Rådets direktiv 85/303/EØF af 10. juni 1985 (1) fortolkes således, at gebyrer, der opkræves af en tjenestemandsansat notar for oprettelse af et notarialdokument, hvorved en af direktivet i den ændrede affattelse omfattet disposition attesteres, betragtes som afgift i dette direktivs forstand, når det for det første følger af de nationale bestemmelser, der finder anvendelse, at også tjenestemandsansatte notarer kan være notarer, og selv fordringshavere for de pågældende gebyrer samt for det andet, at de tjenestemandsansatte notarer kun skal overføre 15 % af gebyrerne for de selskabsretlige attesteringer, der er omfattet af direktivet, som omkostningsgodtgørelse som en fast procentsats til staten, men for andre aktiviteter ud over en (fast) omkostningsgodtgørelse skal overføre gebyrer til staten, som denne anvender til finansiering af de opgaver, der påhviler den?
   
      (1)  EFT L 156, s. 23.